ZAPISNIK

[bookmark: _Hlk79584113]25. sjednice Vijeća Mjesnog odbora „Petar Krešimir IV.“ održane 26. lipnja 2023. u prostorijama Mjesnog odbora „Petar Krešimir IV.“ s početkom u 15,00 sati

Nazočni članovi Vijeća Mjesnog odbora „Petar Krešimir IV.“: Senada Kulašić, Robert Lokar, Hubert Loos, Tomislav Sladojević Šola, Ana Štokalo. 

Vijeće Mjesnog odbora jednoglasno prihvaća zapisnik sa 24. sjednice Vijeća Mjesnog odbora „Petar Krešimir IV.“.


Vijeće, bez rasprave, jednoglasno  donosi sljedeći;



DNEVNI RED:

1. [bookmark: _Hlk103322994][bookmark: _Hlk103258837]Prijedlog prioriteta za Plan komunalnih aktivnosti za 2024., donošenje
1. Razno


Ad. 1. Prijedlog prioriteta za Plan komunalnih aktivnosti za 2024., donošenje

Vijeće Mjesnog odbora „Kralj Petar Krešimir IV.“  nakon rasprave donosi slijedeće Prijedloge prioriteta za Plan komunalne aktivnosti Gradske četvrti Donji grad;

 
1. UREĐENJE PARKA NA TRGU KRALJA PETRA KREŠIMIRA IV 
1.1. Obnova betonskih blokova, kazeta stabala i rubnika na jugoistoku i istoku parka – izvođenje projekta
[bookmark: _Hlk107573837]Podnositelj prijedloga: Mjesni odbor „Petar Krešimir IV.“
Lokacija: Pješačke staze u parku na Trgu kralja Petra Krešimira IV na SI strani parka prema Branimirovoj Tržnici i na strani parka prema tramvajskoj stanici broja 5 i 7 na sjevernoj strani parka. K.č. 7017 Trg
Predlaže se: Zamjena i obnova popucalih i oštećenih betonskih blokova u parku na Trgu kralja Petra Krešimira IV na pješačkim stazama i uz prostor klupa na dijelu parka prema Kružićevoj i prema tramvajskoj stanici broja 5 i 7. Blokovi su tijekom vremena znatno popucali od korijenja i djelovanja vremenskih uvjeta, postoji opasnost ozljeda građana pri hodanju po nesigurnom terenu.
 
1.2. Obnova, uređenje i/ili zamjena dotrajalih i vraćanje prethodno uklonjenih klupa u parku
Podnositelj prijedloga: Mjesni odbor „Petar Krešimir IV.“
Lokacija: Područje parka na Trgu kralja Petra Krešimira IV, K.č. 7017 Trg
Predlaže se: Prefarbavanje, zamjena letvica na klupama ili potpuna zamjena svih dotrajalih klupa ne području cijelog parka u dogovoru sa stručnom službom oko točnog broja klupa i vrste intervencija koje su potrebe. Klupe su u lošem stanju, oštećene su i boja im je dotrajala. Ako je moguće da radionica „Zrinjevca“ izvrši obnovu, a ako ne, vijeće MO-a traži zamjenu klupa. Na nakoliko mjesta su uklonjene klupe tijekom vremena zbog uklanjanja suhih stabala i drugih razloga, pa se moli vraćanje klupa na mjestima gdje nedostaju u dogovoru sa službama. 

1.3. Obnova nogostupa na južnom dijelu parka – asfalterski radovi
Podnositelj prijedloga: Tomislav Šola, član vijeća Mjesnog odbora  „Petar Krešimir IV.“, K.č. 7017 Trg
Lokacija: Na Trgu kralja Petra Krešimira IV ispred kućnoh brojeva 6-10
Predlaže se: Obnova uskog nogostupa koji povezuje Kružićevu ulicu i ulicu Kraljice Jelene i Tvrtkovu zbog dotrajalosti radi koje na više mjesta dolazi do nakupljanja kišnice i blata koje čini nogostup težim za prolazak pješacima po nepovoljnim vremenskim uvjetima na što se osobito žale stariji građani i majke s kolicima.


2. ZAMJENA STUPIĆA
2.1. Zamjena stupića u kazeti na Trgu kralja Petra Krešimira IV ispred brojeva 3-5
Podnositelj prijedloga: Mjesni odbor „Petar Krešimir IV.“, K.č. 7017 Trg
Lokacija: Na Trgu kralja Petra Krešimira IV ispred kućnih brojeva 3-5
Predlaže se: Zamjena dotrajalih stupića koji okružuju kazetu na Trgu kralja Petra Krešimira IV ispred kućnih brojeva 3-5. Vijeće MO-a je na 8. sjednici Vijeća Mjesnog odbora Petar Krešimir IV održanoj 20. siječnja 2022. tražilo uklanjanje predmetnih stupića, ali je Zavod za zaštitu spomenika kulture i prirode utvrdilo kako je zbog parkiranja skutera i mopeda bolje ostaviti zaštitu u obliku stupića te da ih je potrebno obnoviti. Budući da stupići nisu obnovljeni, ni uređeni, traži se uklanjanje postojećih i postavljanje novih stupića ili ponavljanje upita da se stupići sasvim uklone.

2.2. Zamjena stupića u kazeti uz prometnicu (Držićeva) uz Branimirovu tržnicu 
Podnositelj prijedloga: Mjesni odbor „Petar Krešimir IV.“
Lokacija: Uz prometnicu uz Branimirovu tržnicu (Držićeva), K.č. 7017 Trg i K. Č. 6897/3
Predlaže se: Vijeće Mjesnog odbora „Petar Krešimir IV“ je već u prijedlogu za uređenje Branimirove tržnice iz kolovoza 2021. godine tražilo uređenje stupića i dodatno na 14. sjednici od 4.7.2022. donijelo zaključak o bojanju i uređenju zelenih stupića uz pješački prijelaz i prometnicu sjeveroistočnoj strani Branimirove tržnice uz Držićevu ulicu. Budući da uređenje i bojanje stupića nije izvršeni i nije izvjesno da će se urediti, predlaže se uklanjanje postojećih, oštećenih, neravnomjerno postavljenih i zahrđalih stupića i postavljanje novih.

3. Promjena bočnih parkirnih mjesta u kosa parkirna mjesta na početku Kružićeve ulice
Podnositelj prijedloga: Članovi vijeća Hubert Loos i Robert Lokar, Mjesni odbor „Petar Krešimir IV.“
Lokacija: Ulaz u Kružićevu ulicu uz Branimirovu tržnicu (Branimirova 67) od skretanja desno do ulaza u tržnicu. K. Č. 7017
Predlaže se: Budući da je prethodnih godina promjenom prometne regulacije Kružićeva iz dvosmjerne ulice pretvorena u jednosmjernu primjećeno je da u početnom dijelu ulice do pješačkog prijelaza uz ulaz u Branimirovu tržnicu dvije prometne trake nisu jednako u upotrebi već da vozači do samog pješačkog prijelaza koriste gotovo isključivo desnu traku. Time se ostavlja prostor da se parkirališna mjesta uz lijevu prometnu traku prošire i da se omogući koso parkiranje čime bi se oslobodio prostor za dodatna parkirna mjesta koja nedostaju u kvartu.


PRENESENE AKCIJE IZ PRETHODNIH GODINA:

4. POSTAVLJANJE ILI ZAMJENA SMJERA RASVJETE 
4.1. Višeslavova
[bookmark: _Hlk107575718]Podnositelj prijedloga: Članovi vijeća Hubert Loos i Robert Lokar, Mjesni odbor „Petar Krešimir IV.“
Lokacija: Višeslavova ulica od k.br. 1-13 i od k.br. 2-14. K.č. 7127 nerazvrstana cesta.
Predlaže se: Ugradnja nove rasvjete ili prilagodba postojeće rasvjete na način da po noći osvjetljava nogostup. Trenutno je ulica potpuno mračna po noći, prometnica koja prolazi ulicom je osvijetljena, a nogostupi su potpuno nerasvljetljeni, potovo u vrijeme toplih godišnjih doba kad je drveće razlistano i priječi da rasvjeta osvjetljava nogostup.
4.2 . Branimirova ulica
Podnositelj prijedloga: Članovi vijeća Hubert Loos i Robert Lokar, Mjesni odbor „Petar Krešimir IV.“
Lokacija: Branimirova ulica od kompleksa „Nada Dimić“ do k.br. 51. K.č. 7502 nerazvrstana cesta.
Predlaže se: Ugradnja nove rasvjete ili prilagodba postojeće rasvjete uz prometnicu na Branimirovoj na način da po noći osvjetljava nogostup. Trenutno je ulica potpuno mračna po noći, prometnica koja prolazi ulicom je osvijetljena, a nogostupi su potpuno nerasvljetljeni, potovo u vrijeme toplih godišnjih doba kad je drveće razlistano i priječi da rasvjeta osvjetljava nogostup. Potrebno je izvidjeti mogućnost da se na postojećim stupovima rasvjete ugradi dodatni krak rasvjete prema nogostupu ili da se smjer rasvjete okrene od prometnice prema nogostupu.
4.3. Dječji park na Krešimircu
Podnositelj prijedloga: Članovi vijeća Hubert Loos i Robert Lokar, Mjesni odbor „Petar Krešimir IV.“
Lokacija: Dječji park na sjeveroistočnom dijelu Trga kralja Petra Krešimira IV koji se nalazi preko puta zgrade MORH-a (Trg kralja Petra Krešimira IV broj 1). K.č. 7017 Trg
Predlaže se: Ugradnja rasvjete koja bi osvjetljavala dječji park. U zimskim danima rano pada mrak te je moguće da djeca nakon posla s roditeljima još stignu u park. Dodatni problem predstavlja i što se posjetitelji obližnjih kafića i klubova često prije većih događanja okupljaju u parku koristeći mrak i ostavljaju nered iza sebe pa je potrebno osvjetljenje i radi sigurnosti u parku.

5. SANACIJA I OBNOVA ODVODA U ULICAMA
5.1. Izrada odvoda na uglu Tvrtkove i Trga kralja Petra Krešimira IV
[bookmark: _Hlk107575455]Podnositelj prijedloga: Mjesni odbor „Petar Krešimir IV.“
Lokacija: Ugao Tvrtkove ulice i Trga kralja Petra Krešimira IV ispred zgrade na adresi trg Kralja Petra Krešimira IV, kućni broj 12.
Predlaže se: Izrada odgovarajućeg odvoda ili drugo odgovarajuće rješenje za dugogodišnji problem znatnog nakupljanja vode na uglu Tvrtkove i Krešimirovog trga. Postoji manja rupa između parkirnog mjesta i kolnika na strani Krešimirovog trga za otjecanje vode, ali nije dovoljna, pa prilikom svake kiše nastaju velike lokve na tom uglu. 



5.2. Popravak/izrada odvoda Švearova/Erdodyjeva
Podnositelj prijedloga: Senada Kulašić, članica Vijeća Mjesnog odbora „Petar Krešimir IV.“
Lokacija: Ugao ulice Petra i Tome Erdodyja i ulice Kneza Borne ispred zgrade na adresi Erdodyjeva kućni broj 2 i ugao ulice Hrvoja Vukčića i ulice Ivana Šveara ispred zgrade na adresi Švearova kućni broj 9.
Predlaže se: Izrada odvoda ili sanacija nivelacije u kojoj dolazi do nakupljanja kišnice na križanju Erdodyjeva-Bornina i preko puta na istom križanju sanacija odvoda koji se nalazi u Švearovoj i nivelacije na uglu Hrvojeve i Švearove zbog nakupljanja oborinskih voda. Zbog navedenih mjesta nakupljanja oborinskih voda je već godinama otežan prolazak pješaka križanjem tijekom svake kiše. 


5.3. Popravak nivelacije na uglu Krešimirovog trga i Hrvojeve
Podnositelj prijedloga: Mjesni odbor „Petar Krešimir IV.“
Lokacija: Ugao ulice Hrvoja Vukčića i Trga kralja Petra Krešimira IV ispred zgrade na adresi Hrvojeva kućni broj 10
Predlaže se: Popravak nivelacije rubnika ispred zgrade u Hrvojevoj 10 na uglu s Krešimirovim trgom zbog znatnog nakupljanja oborinskih voda koje otežava prolazak pješaka.

6. Postavljanje zamjenske česme u dječjem parku na Krešimirovom trgu
Podnositelj prijedloga: na inicijativu predsjednika Vijeća Gradske četvrti Donji grad Roberta Fabera članovi Mjesnog odbora  „Petar Krešimir IV.“
Lokacija: Dječji park na sjeveroistočnom dijelu Trga kralja Petra Krešimira IV koji se nalazi preko puta zgrade MORH-a (Trg kralja Petra Krešimira IV broj 1). 
Predlaže se zamjena nefunkcionalne česme u dječjem parku na sjeveroistočnom dijelu Trga kralja Petra Krešimira IV koji se nalazi preko puta zgrade MORH-a (Trg kralja Petra Krešimira IV broj 1). 

Ad. 2. Razno

       Gosp.  Lokar predlaže da se provjeri može li se urediti skretanje na kružni tok kod Bauerove i Višeslavove jer u smjeru prema Držićevoj automobili redovito pređu preko rubnog kamena, što se vidi i na samom rubnom kamenu jer ima oštećenja od kontnuiranog nagazivanja automobila.
      Potrebno je provjeriti što s dudom koji u Erdodyjevoj pušta plodove i grana mu se znatno nagnula nad cestom, postoji opasnost od pada grane. Gđa. Štokalo upućuje na komunalne redare.
    Obavještavaju se članovi UV-a da je gđa.  Kulašić, članica Mjesnog odbora sudjelovala u lovu na lopova koji je opljačkao kiosk uz Branimirovu tržnicu te je zbog njene suradnje s policijom lopov i uhvaćen.


Sjednica je završena u 16:40.
Zapisničarka: Ana Štokalo



KLASA: 024-08/23-003/1254
URBROJ: 251-13-11-1/008-23-2

Zagreb, 26. lipnja 2023.

Predsjednica Vijeća Mjesnog odbora
„Petar Krešimir IV.“

[bookmark: _GoBack]Ana Štokalo, v.r.

